

РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

ОПШТИНА СЕНТА

ПРЕДСЕДНИК ОПШТИНЕ СЕНТА

Број: 361-6/2023-II

Дана, 27. фебруара 2023. године

С е н т а

На основу члана 6. став 1. Уредбе о средствима за подстицање програма или недостајућег дела средстава за финансирање програма од јавног интереса које реализују удружења („Службени гласник РС”, број 16/2018), члана 61. став 1. тачка 33) Статута општине Сента („Службени лист општине Сента”, број 4/2019) и члана 8. став 1. Одлуке о поступку доделе и контроле средстава за подстицање програма или недостајућег дела средстава за финансирање програма од јавног интереса које реализују удружења („Службени лист општине Сента”, број 31/2021), у складу са Одлуком о буџету општине Сента за 2023. годину („Службени лист општине Сента”, број 17/2022) и Годишњим планом јавних конкурса број 401-2/2023-III од 24. јануара 2023. године, председник општине Сента, расписује

**ЈАВНИ КОНКУРС ЗА ФИНАНСИРАЊЕ ДЕЛА ГОДИШЊИХ ПРОГРАМА УДРУЖЕЊА КОЈА РЕАЛИЗУЈУ ПРОГРАМЕ ОД ЈАВНОГ ИНТЕРЕСА РАДИ ПОКРИВАЊА ТРОШКОВА ЗАКУПНИНЕ И ДРУГИХ СТАЛНИХ ТРОШКОВА У 2023. ГОДИНИ**

**1. ЈАВНИ ИНТЕРЕС**

Расписује се јавни конкурс за финансирање дела годишњих програма удружења која реализују програме од јавног интереса ради покривања трошкова закупнине и других сталних трошкова у 2023. години (нпр. трошкова закупа, електричне енергије, природног гаса, комуналних трошкова и др.).

**2. УСЛОВИ КОЈЕ УДРУЖЕЊЕ ТРЕБА ДА ИСПУНИ**

На јавном конкурсу може да учествује удружење:

1. које је регистровано у складу са законом који уређује статус и рад удружења;

2. чији циљеви се, према статутарним одредбама, остварују у области у којој се програм реализује;

3. које је регистровано најмање три месеца за обављање делатности из области за коју се конкурс расписује, односно најмање годину дана ако конкурише за износе преко 500.000 динара;

4. које је директно одговорно за припрему и извођење програма/пројеката;

5. које није у поступку ликвидације, стечајном поступку или под привременом забраном обављања делатности;

6. седиште удружења се налази на територији општине Сента или се не налази на територији општине Сента, али ради као међуопштинско удружење које своје активности реализује и на територији општине Сента.

**3.** **ИЗНОС СРЕДСТАВА ЗА ФИНАНСИРАЊЕ ДЕЛА ГОДИШЊИХ ПРОГРАМА УДРУЖЕЊА КОЈА РЕАЛИЗУЈУ ПРОГРАМЕ ОД ЈАВНОГ ИНТЕРЕСА РАДИ ПОКРИВАЊА ТРОШКОВА ЗАКУПНИНЕ И ДРУГИХ СТАЛНИХ ТРОШКОВА У 2023. ГОДИНИ**

Укупан износ средстава планиран за финансирање дела годишњих програма удружења која реализују програме од јавног интереса ради покривања трошкова закупнине и других сталних трошкова у 2023. години, по овом конкурсу, предвиђена су Одлуком о буџету општине Сента за 2023. годину („Службени лист општине Сента”, број 17/2022), и то у оквиру програма број 0602 под називом „ОПШТЕ УСЛУГЕ ЛОКАЛНЕ САМОУПРАВЕ“, као активност под бројем 0001 и под називом „Функционисање локалне самоуправе и градских општина“, под шифром функционалне класификације број 133 и под називом „Остале опште услуге“, под бројем позиције 75//0, као економска класификација број 481000 описана као „ДОТАЦИЈЕ НЕВЛАДИНИМ ОРГАНИЗАЦИЈАМА“, у износу од 1.100.000,00 динара.

**4. КРИТЕРИЈУМИ ЗА ИЗБОР**

Приликом изборa годишњих програма удружења која остварују програме од јавног интереса ради покривања трошкова закупнине и других сталних трошкова, примењују се критеријуми из Одлуке о поступку доделе и контроле средстава за подстицање програма или недостајућег дела средстава за финансирање програма од јавног интереса које реализују удружења.

**5. ОБАВЕЗНА КОНКУРСНА ДОКУМЕНТАЦИЈА КОЈУ ТРЕБА ДОСТАВИТИ**

Учесник конкурса обавезан је да достави следећу документацију:

1. уредно и потпуно попуњен Образац пријаве који садржи:

* податке о подносиоцу пријаве,
* финансијске и наративни податке о траженим средствима,
* изјаве заступника подносиоца пријаве назначених у Обрасцу пријаве и

1. ако није објављен на сајту Агенције за привредни регистар, Статут учесника конкурса,
2. ако се пријава односи и на покривање трошкова закупнине учесник конкурса је дужан приложити фотокопију уговора о закупу.

Образац пријаве објављује се уз овај јавни конкурс.

**6. НАЧИН ПРИЈАВЉИВАЊА НА КОНКУРС**

Одштампан и (потписом и печатом) оверен Образац пријаве са пратећом обавезном конкурсном документацијом и пожељном пратећом документацијом, достављају се у затвореној коверти са назнаком **„за јавни конкурс за покривање трошкова закупнине и остaлих сталних трошкова – не отварати”** и **истакнутим називом учесника конкурса**, поштом или се предају писарници Општинске управе општине Сента на назначеној адреси.

Пријава се **Општинској управи општине Сента** и шаље се поштом на адресу: **24400 Сента, Гавни трг 1**.

Конкурсна документација може се преузети са званичне интернет странице општине Сента ([www.zenta-senta.co.rs](http://www.zenta-senta.co.rs)).

За додатне информације заинтересовани могу да се обрате путем телефона на број 024/655-428 или путем електронске поште на адресу: deze.keckes@zenta-senta.co.rs.

**7. РОК ЗА ПОДНОШЕЊЕ ПРИЈАВА НА ЈАВНИ КОНКУРС**

Рок за подношење пријаве на овај јавни конкурс је **15 дана од дана објављивања** јавног конкурса.

**8. ПОСЛЕДИЦЕ НЕДОСТАТАКА КОНКУРСНЕ ДОКУМЕНТАЦИЈЕ**

1. Неблаговремене пријаве, као и пријаве које је поднело удружење које не испуњава услове за учешће на конкурсу, не разматрају се.
2. Непотпуне пријаве, непотпуно или непрецизно представљени програми не разматрају се.
3. У случају достављања непотпуне конкурсне документације, пријаве се не разматрају.

**9. ОГРАНИЧЕЊА**

Пријаву за покривање трошкова закупнине могу поднети закупци пословних просторија у јавној својини општине Сента или закупци таквих пословних просторија на територији општине Сента која су раније била у јавној својини.

**10. ОДРЕДБЕ ОДЛУКЕ**

Одредбе Одлуке о поступку доделе и контроле средстава за подстицање програма или недостајућег дела средстава за финансирање програма од јавног интереса које реализују удружења („Службени лист општине Сента”, број 31/2021) представљају саставни део овог јавног конкурса.

**11. ОБЈАВЉИВАЊЕ**

Овај конкурс, листа рангирања са подацима о комисији која је вршила оцену програма/пројеката и одлука председника општине Сента о избору програма/пројеката који се подстичу средствима назначеним у конкурсу, објављује се на интернет презентацији општине Сента, на огласној табли органа општине Сента и порталу е-Управа.

Председник општине Сента

Рудолф Цегледи с.р.